Ιερά Μητρόπολις Περιστερίου

Η Ιερά Μητρόπολις Περιστερίου είναι Μητρόπολη της Εκκλησίας της Ελλάδος που περιλαμβάνει τον Δήμο Περιστερίου Αττικής.

Ιστορία
Το 1922 οικογένειες Μικρασιατών εγκαθίστανται στην Αττική μετά από τον ξεριζωμό και τον βίαιο διωγμό από τους Τούρκους κατά τη Μικρασιατική Καταστροφή. Αποτελεί έναν από τους μεγαλύτερους προσφυγικούς συνοικισμούς των Μικρασιατών στην Αθήνα. 
Οι Μικρασιάτες πρόσφυγες τοποθέτησαν στο εκκλησάκι του Αγίου Δημητρίου την εικόνα του Αγίου Αντωνίου που έφεραν μαζί τους ως μοναδική αποσκευή από την πατρίδα τους τη Μικρά Ασία.
Το Περιστέρι μετά την εγκατάσταση των Μικρασιατών προσφύγων αρχίζει να αναπτύσσεται και τα επόμενα χρόνια ο πληθυσμός του αυξάνεται ραγδαία. Το 1928 κτίζεται ο Ιερός Ναός Ευαγγελισμού της Θεοτόκου (Ευαγγελίστριας), ένας από τους παλαιότερους Ναούς της πόλεως του Περιστερίου, από τους πρόσφυγες εκ Μικράς Ασίας. Το 1974 με πρόταση του Αρχιεπισκόπου Σεραφείμ και απόφαση της Ιεράς Συνόδου της Εκκλησίας της Ελλάδος ιδρύεται η Ιερά Μητρόπολις Περιστερίου, καθιερώνεται ως Μητροπολιτικός Ναός Ευαγγελισμού της Θεοτόκου Περιστερίου. Στις 6 Οκτωβρίου 2019 καθιερώθηκε από τον Μητροπολίτη Κλήμη ως Καθεδρικό Ναό της Μητροπόλεως Περιστερίου τον Ιερό Ναό Παμμεγίστων Ταξιαρχών Μάσχα. 

Στον Μητροπολιτικό Ναό Ευαγγελισμού φυλάσσεται η εικόνα της Παναγίας των Μικρασιατών του 1726, που μεταφέρθηκε από τον Άγιο Γεώργιο Μαλακοπής Καππαδοκίας της Μικράς Ασίας. Επίσης η εικόνα του Ευαγγελισμού που αγιογραφήθηκε το 1929.Οι ιερές Λιτανείες και η παράδοσή τους στην Ιερά Μητρόπολη Περιστερίου, Μπεχράκης Νεκτάριος, Αριστοτέλειο Πανεπιστήμιο Θεσσαλονίκης, Θεολογική Σχολή, Τμήμα Ποιμαντικής και Κοινωνικής Θεολογίας, 2019, σ.25-26

 Επισκοπικός κατάλογος 
ΌνομαΈτηΣημειώσειςΑλέξανδρος (Καντώνης)22 Μαΐου 1974 – 5 Μαΐου 1978από Φιλίππων, Νεαπόλεως και ΘάσουΧρυσόστομος (Ζαφείρης)12 Οκτωβρίου 1978 – 5 Μαρτίου 2019από Γαρδικίου, παραιτήθηκε και απεβίωσε το 2019Κλήμης (Κοτσομύτης)20 Μαρτίου 2019 – 14 Αυγούστου 2021από ΜεθώνηςΓρηγόριος (Παπαθωμάς)8 Οκτωβρίου 2021 – σήμερα

Αγιολογία
Άγιος Χρυσόστομος Σμύρνης και οι συν αυτώ Μικρασιάτες Νεομάρτυρες
Άγιος Αντώνιος
Άγιος Ιερόθεος ΑθηνώνΔίπτυχα της Εκκλησίας της Ελλάδος 2021, Ιερά Μητρόπολις Περιστερίου

Παραπομπές

Περιστεριου